குமுத்பென் மணிசங்கர் ஜோஷி

குமுத்பென் மணிசங்கர் ஜோஷி (Kumudben Joshi) ஓர் இந்திய காங்கிரஸ் கட்சியைச் சேர்ந்த அரசியல்வாதியாவார். இவர், ஜனவரி 31, 1934 அன்று குஜராத்தில் சிறீமணிசங்கர் ஜோஷிக்கு மகளாகப் பிறந்தார்.

 அரசியல் 
1985 நவம்பர் 26 முதல் 1990 பிப்ரவரி 7 வரை ஆந்திராவின் ஆளுநராக இருந்தார். சாரதா முகர்ஜிக்குப் பிறகு மாநிலத்தின் இரண்டாவது பெண் ஆளுநராக இருந்தார். இவர் அக்டோபர் 1980 முதல் ஜனவரி 1982 வரை தகவல் மற்றும் ஒளிபரப்பு துணை அமைச்சராகவும், ஜனவரி 1982 முதல் டிசம்பர் 1984 வரை சுகாதார மற்றும் குடும்ப நலத்துறை துணை அமைச்சராகவும் பதவி வகித்தார்.

ஜோஷி 15 அக்டோபர் 1973 முதல் 2 ஏப்ரல் 1976 வரையிலும், 3 ஏப்ரல் 1976 முதல் 1982 ஏப்ரல் 2 வரையிலும், 1982 ஏப்ரல் 3 முதல் 1985 நவம்பர் 25 வரையிலும் என மூன்று முறை மாநிலங்களவையில் உறுப்பினராக இருந்தார். குசராத்து மாநில காங்கிரசு கட்சியின் பொதுச் செயலாளராகவும் இருந்தார்.

பொறுப்பேற்ற உடனேயே, இவர் மாநிலத்தின் 23 மாவட்டங்களுக்கும் பயணம் செய்தார், இது ஒரு வகையான சாதனையை உருவாக்கியது - ஐதராபாத்தின் ஆளுநர் மாளிகையில் பணியாற்றிய தனது 13 முன்னோடிகளை விட தீவிரமாக செயல்பட்டார். நவம்பர் 26, 1985 முதல் செப்டம்பர் 30, 1987 வரை இவர் 108 சந்தர்ப்பங்களில் மாவட்டங்களுக்குச் சுற்றுப் பயணம் மேற்கொண்டார். மாநிலத்திற்கு வெளியே 22 முறை பயணம் செய்தார். இப்பயணங்களை காங்கிரசுக்கு வலுவான தளத்தை உருவாக்குவதற்கான ஜோஷியின் முயற்சியாக அப்போதைய முதலமைச்சரான என். டி. ராமராவ் கண்டார்.

சர்ச்சைகள்
குமுத்பென் மணிசங்கர் ஜோஷி ஆளுநராக தனது ஆட்சிக் காலத்தில் ஆளும் தெலுங்கு தேசம் கட்சியின் அச்சுறுத்தல்களுக்கு உள்ளாகியிருந்தார். குடியரசு தின அணிவகுப்பு உரையில் "பற்றாக்குறை மற்றும் உள்ளடக்கம், மாநிலத்தின் குறிப்பிடத்தக்க முன்னேற்றத்தை குறைத்து மதிப்பிடும்" விமர்சிக்கும் தீர்மானத்தை மாநில அமைச்சரவை ஏற்றுக்கொண்ட பின்னர் இவருக்கு எதிரான பிரச்சாரம் சூடுபிடித்தது. 

இது தொடர்பாக இந்தியக் குடியரசுத் தலைவர்  ஆர். வெங்கடராமனுக்கு கடிதம் எழுதுமாறு முதலமைச்சர் என். டி. ராமராவ் கேட்டுக் கொண்டார். தெலுங்கு தேச கட்சி அமைச்சர்கள் இவர் ஒரு காங்கிரஸ் முகவரைப் போல நடந்து கொண்டதாக குற்றம் சாட்டினர்.

இந்தியில் தனது 20 நிமிட விரிவான உரையில், ஜோஷி கூறியதாவது: "வளர்ச்சித் திட்டங்களை செயல்படுத்துவதில் இந்திய அரசின் ஆதரவு இல்லாமல் எந்த மாநிலமும் முன்னேற முடியாது." விசாகப்பட்டிணம் எஃகு திட்டத்தில் மத்திய அரசு தினமும் ரூ.4 கோடி செலவழித்து, உணவு தானியங்களை விநியோகிக்க 75 பைசா முதல் ரூ 1 வரை மானியம் வழங்கியது என்று இவர் சுட்டிக்காட்டினார். காங்கிரஸ் அல்லாத மாநிலங்களுக்கு எதிரான பாகுபாடு பற்றிய குற்றச்சாட்டு இவரது மனதின் பின்புறத்தில் இருந்தது.

வனத்துறை அமைச்சர் ஜி.முத்துகிருஷ்ணாம நாயுடு விரைவில் மத்திய நிதியுதவித் திட்டங்களை மட்டுமே முன்வைப்பதாகவும், மாநில அரசு செயல்படுத்தும் நலன்புரி நடவடிக்கைகள் குறித்து விளக்கமளிப்பதாகவும் குற்றம் சாட்டினார். கூட்டுறவு துறை அமைச்சர் என்.எதிராஜா ராவின் கூற்றுப்படி: "இவர் ஆளுநர் பதவியை ஒரு காங்கிரஸ்  மக்கள் தொடர்பு அதிகாரியாக குறைத்துவிட்டார்".

ஐதராபாத்தில் உள்ள உள்ளூர் செய்தித்தாள்களுக்கு பல நேர்காணல்களை வழங்கியதன் மூலம் ஜோஷி பதிலளித்தார். இவர் குற்றச்சாட்டுகளை "குப்பை" என்று நிராகரித்தார். "இதுபோன்ற விமர்சனங்களுக்கு பதிலளிப்பது என் கண்ணியத்திற்கு குறைவாக உள்ளது" என்று கூறினார்.

 மேற்கோள்கள் 

பகுப்பு:1934 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச ஆளுநர்கள்
பகுப்பு:இருபதாம் நூற்றாண்டு இந்திய அரசியல்வாதிகள்